รัฐตีปี๊บเบิกจ่าย4เดือนเงินออกแล้ว1ล้านล้าน
รัฐเบิกจ่าย 4 เดือนแรก 1.048 ล้านล้าน เฉพาะงบลงทุนออกมาแล้ว 16.20%
3 ก.พ. 2559

รัฐเบิกจ่าย 4 เดือนแรก 1.048 ล้านล้าน เฉพาะงบลงทุนออกมาแล้ว 16.20%
นายมนัส แจ่มเวหา อธิบดีกรมบัญชีกลาง เปิดเผยว่า ตั้งแต่ต้นปีงบประมาณ 2559 ถึงวันที่ 29 ม.ค. 2559 ว่า มีการเบิกจ่ายงบประมาณได้ 1.04 ล้านล้านบาท หรือ 38.55% ของวงเงินงบประมาณ 2.72 ล้านล้านบาท
แบ่งเป็น รายจ่ายประจำ เบิกจ่ายได้ 9.6 แสนล้านบาท หรือ 44% ของวงเงินงบประมาณ 2.17 ล้านล้านบาท หรือ 44.15%
ขณะที่รายจ่ายลงทุน เบิกจ่ายได้ 8.81 หมื่นล้านบาท หรือ 16.20% ของวงเงินงบประมาณ 5.44 แสนล้านบาท สูงกว่าการเบิกจ่ายในช่วงเดียวกันของงบประมาณปี 2558 เนื่องจากหน่วยงานราชการเตรียมพร้อมเรื่องการจัดซื้อจัดจ้างไว้แล้ว ทำให้เบิกจ่ายได้ตาม เป้าหมายตามนโยบายกระตุ้นเศรษฐกิจของรัฐบาล
ทั้งนี้ หากนำผลการเบิกจ่ายเงิน งบประมาณ 2559 ในภาพรวม เบิกจ่ายได้ 1.04 ล้านล้านบาท มารวมกับเงินกันไว้เบิกเหลื่อมปี เบิกจ่ายได้ 1.02 แสนล้านบาท คิดเป็นวงเงินรวม 1.15 ล้านล้านบาท สูงกว่าช่วงเดียวกันของปีงบประมาณ 2558
นายมนัส กล่าวว่า การลงพื้นที่เพื่อติดตามเร่งรัดการเบิกจ่าย และขจัดปัญหาอุปสรรคต่างๆ คาดว่าจะทำให้เบิกจ่ายได้ 100% ภายในเดือน มี.ค.นี้ ตามที่รัฐบาลกำหนด